**פרוטוקול ישיבת הנהלת קהילה 14-20 מיום 7.7.20**

1. דיווח על מצב מובטלים, יזמים ללא עבודה ודומים להם שבגין משבר הקורונה נותרו ללא פרנסה:
2. החל מחודש מרס התחלנו לעסוק באיתור הצרכים ובמתן מענה באמצעות השלמה לרשת ביטחון, העברת "חלף מענקים" לחברים יזמים שמנהלים את הפעילות החשבונאית בספרי דגניה או מתנהלים כעוסקים עצמאיים מול רשויות המדינה וכן מתן "חלף דמי אבטלה" לחברים עובדי פנים שהוצאנו לחופשה ללא תשלום.
3. אם מי מחברי ההנהלה יודע על חבר או משפחה שנראה כי יש אצלם מצוקה בעקבות צמצום הכנסות, נא להעביר את הפרטים למנהל הקהילה כדי שנוכל לטפל ולסייע.
4. פרויקט קירוי גגות וחניות בפאנלים סולריים:
5. הפרויקט הוא ביזמה משותפת שלנו עם חברת דוראל.
6. הפרטים הוסברו, וכן הוצגה עמדת ועדת תכנון המחייבת את הפרויקט אך דורשת להיות שותפה בעיצוב הסופי של מראה הסככות לקירוי המגרשים והחניות.

החלטה: הנהלת הקהילה מאשרת את ההצעה ומעבירה אותה לוועד ההנהלה לקראת דיון באספה.

1. תכנית להגבלת נסיעת רכבים וקלאבקארים בדגניה:
2. הוצג סדר הפעולות שהציע חן.
3. עלתה האופציה להיכנס לטיפול בהגדרת שטח היישוב כאזור שטח תפעולי, אך החלופה ירדה לאור מורכבות העניין.

**החלטה:**

1. הנהלת הקהילה מאשרת את ההצעה ומסמיכה את הצוות המצומצם, הכולל את **מרית שחף, בן קליסקי וחן ורדי**, להכין את פרטי ההצעה להנהלה.
2. הצוות ישתף את ועדת תכנון בנושא.
3. אישור פרסום מכרז לנציג ציבור לצוות ייעוץ וליווי של תחומי הבריאות והרווחה:

החלטה: נוסח המכרז אושר לפרסום.

1. שינוי הנוהל של העברת קצבאות זקנה וילדים:

רז הציגה את הנושא:

1. המניע: פישוט התהליך וחיסכון בעבודת הנהלת חשבונות ובטעויות.
2. המהלך לא פוגע בתנאי החברים או מרע אותם, נהפוך הוא – הקצבה תועבר לחשבון הבנק של החבר כשבועיים מוקדם יותר.
3. עד כה כמעט כל קצבאות הזקנה והילדים עוברות מהביטוח הלאומי לחשבון דגניה, ודגניה מעבירה את הקצבאות לחברים.
4. אנו רוצים להנהיג שינוי במתכונת כך שהקצבה תעבור ישירות מהמוסד לביטוח לאומי לחבר (מה שקורה אצל כל אזרחי המדינה).
5. הנושא יוכן ויטופל עם החברים כך שגם מי שמתקשה לטפל בטפסים המתאימים יקבל סיוע.
6. לגבי קצבאות שהנן בהגדרה "חלף עבודה" (קצבאות נכות למיניהן ודמי אבטלה) – המצב הנוכחי לא ישתנה, הקצבה תמשיך לעבור לחשבון דגניה וממנו לחבר, וזאת לצורך מעקב שלנו בכל הקשור לסיוע לחבר.